«Բանանցի» 1–ին խաղակեսի սկիզբը շատ ակտիվ էր, բայց թույլ տված 2 սխալի պատճառով հայկական թիմը հայտնվեց հետապնդողի դերում։ Վահագն Այվազյանը կարողացավ տուգանային ուժեղ հարվածով կրճատել հաշվի տարբերությունը և խփած գոլից հետո մինչև խաղավերջ «Բանանցը» ուներ լուրջ առավելություն։ Մեր թիմը ստեղծեց նաև մի քանի գոլային պահեր, բայց ֆուտբոլիստները չօգտագործեցին այդ հնարավորությունները։